*The Yellow Kid*, το σημαντικότερο κόμικ στριπ που δημιούργησε ο Άουτκολτ. Καθιέρωσε τα σύννεφα κειμένου, αν και ο κύριος χαρακτήρας του κόμικ επικοινωνούσε με κείμενο που αναγραφόταν στο κίτρινο νυχτικό του.
Ο **Ρίτσαρντ Φέλτον Άουτκολτ** (*Richard Felton Outcault*, 14 Ιανουαρίου 1863 - 25 Σεπτεμβρίου 1928) ήταν Αμερικανός δημιουργός κόμικς, σχεδιαστής και ζωγράφος. Θεωρείται ένας από τους πρωτοπόρους της ένατης τέχνης, γνωστός περισσότερο για τα κόμικς The Yellow Kid και *Buster Brown*.

Γεννήθηκε στο Λάνκαστερ του Οχάιο και σπούδασε αρχικά στο Σινσινάτι και αργότερα στο Παρίσι. Για ένα διάστημα εργάστηκε ως σχεδιαστής στα εργαστήρια του Τόμας Έντισον στο Νιου Τζέρζεϊ. Στις αρχές της δεκαετίας του 1880 συμμετείχε σε χιουμοριστικά περιοδικά όπως τα *Judge* και *Life*, ενώ από το 1885 σχεδίαζε κόμικς για την εφημερίδα *New York World*, που ανήκε από το 1883 στον Τζόζεφ Πούλιτζερ. Ο Άουτκολτ εμπνεύστηκε το κόμικ στριπ *Hogan's Alley*, το οποίο αργότερα ονομάστηκε *The Yellow Kid* (*Το Κίτρινο Παιδί*), με σαφή αναφορά στο βασικό χαρακτήρα του που ήταν ένα ατίθασο παιδί με χαρακτηριστική περιβολή κίτρινου χρώματος. Υπήρξε το πρώτο έγχρωμο κόμικ στριπ που τυπώθηκε στην Αμερική σε μαζική κλίμακα και σημείωσε αξιοσημείωτη απήχηση στο αναγνωστικό κοινό, συμβάλοντας σημαντικά στη διάδοση του είδους και ειδικότερα στην καθιέρωση του σύννεφου κειμένου. Ο Άουτκολτ προσελήφθη λίγο αργότερα στην εφημερίδα *New York Journal* του Γουίλιαμ Ράντολφ Χιρστ, όπου συνέχισε να δημοσιεύει τις ιστορίες του *Κίτρινου Παιδιού*, ενώ παράλληλα ο Πούλιτζερ ανέθεσε το ίδιο κόμικ στο ζωγράφο Τζορτζ Λουκς, με αποτέλεσμα να εκδίδεται συγχρόνως από τις δύο εφημερίδες. Η έντονη αντιπαλότητα μεταξύ τους, ως προς τη δημοσίευση του κόμικ, αλλά και τα ευφάνταστα δημοσιεύματα τους με στόχο την αύξηση της αναγνωσιμότητάς τους, γέννησε τον όρο «κίτρινη δημοσιογραφία» ή «κίτρινος τύπος», εμπνευσμένος από το κίτρινο χρώμα του ήρωα του κόμικ.

Από το 1897, ο Άουτκολτ εργάστηκε στην εφημερίδα *The New York Herald*, στην οποία εξέδωσε το 1902 το δεύτερο σημαντικότερο κόμικ του, με τίτλο *Buster Brown*, δημιουργώντας έναν ομώνυμο χαρακτήρα, με πολύ διαφορετικά χαρακτηριστικά σε σύγκριση με το *Κίτρινο Παιδί*. Στα έργα του περιλαμβάνονται ακόμα τα κόμικς *Kelley's Kids, Pore Li'l Mose* και *Buddy Tucker*. Στα τελευταία χρόνια της ζωής του ασχολήθηκε επίσης με τη ζωγραφική, φιλοτεχνώντας κυρίως τοπία και προσωπογραφίες.

Παραπομπές
----------

1. 1 2  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 4  Μαΐου 2014.
2. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb119183077. Ανακτήθηκε στις 10  Οκτωβρίου 2015.
3. 1 2  «Richard Felton Outcault». (Ολλανδικά) *RKDartists*. 61238.
4. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 16  Δεκεμβρίου 2014.
5. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 1  Ιανουαρίου 2015.
6. 1 2  (Αγγλικά) *Union List of Artist Names*. 9  Αυγούστου 2021. 500022435. Ανακτήθηκε στις 10  Ιουλίου 2022.
7. ↑  Ανακτήθηκε στις 21  Μαΐου 2019.
8. ↑  cartoons.osu.edu/digital\_albums/yellowkid/. Ανακτήθηκε στις 16  Απριλίου 2021.
9. ↑  www.mentalfloss.com/article/48736/innocent-origin-yellow-journalism-how-yellow-kid-fueled-pulitzerhearst-rivalry. Ανακτήθηκε στις 16  Απριλίου 2021.
10. ↑  www.comic-con.org/awards/2000s. Ανακτήθηκε στις 10  Σεπτεμβρίου 2021.

Εξωτερικοί σύνδεσμοι
--------------------

* Πολυμέσα σχετικά με το θέμα  Richard Felton Outcault στο Wikimedia Commons
* John Canemaker, *The Kid From Hogan's Alley*, The New York Times, 17 Δεκ. 1995
* *Death of Outcault*, Time Αρχειοθετήθηκε 2007-09-30 στο Wayback Machine.
* Ohio Cartoonists, Ohio State University Libraries Exhibitions

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 51694057
* **Europeana**: agent/base/63135
* LCCN: n85151596
* ISNI: 0000 0001 0900 2262
* GND: 136358160
* SELIBR: 285298
* SUDOC: 067721834
* BNF: cb119183077 (data)
* BIBSYS: 4033307
* ULAN: 500022435
* RKD: 61238

 |

 |